అమరిందర్ సింగ్

అమరిందర్ సింగ్ (జననం: 1942 మార్చి 11) భారతదేశానికి చెందిన రాజకీయ నాయకుడు, మిలటరీ కెప్టెన్ రచయిత. అతను పంజాబ్ రాష్ట్ర 15వ ముఖ్యమంత్రిగా 2017 మార్చి 16 నుండి 2021 సెప్టెెంబరు 20 వరకు పనిచేసాడు.

 వ్యక్తిగత జీవితం 
అమరిందర్ సింగ్ ఫుల్కియాన్ రాజవంశానికి చెందిన మహారాజ సర్ యదావీంద్ర సింగ్ మహారాణి మొహిందర్ కౌర్ కుమారుడు. డెహ్రాడూన్లోని ది డూన్ స్కూల్‌లో విద్యను అభ్యసించాడు అంతకు ముందు సనవర్‌లోని లోరెటో కాన్వెంట్, తారా హాల్, సిమ్లా ఇంకా లారెన్స్ స్కూల్‌కు హాజరయ్యాడు. ఇతనికి ఒక కుమారుడు, ఒక కుమార్తె. ఇతని భార్య ప్రేణీత్ కౌర్ లోక్ సభ సభ్యురాలిగా పని చేసింది, 2009 నుండి 2012 వరకు కేంద్ర విదేశాంగ శాఖ మంత్రిగా బాధ్యతలు నిర్వహించింది.

 కెరీర్ 

 ఆర్మీలో 
సింగ్ నేషనల్ డిఫెన్స్ అకాడమీ నుండి గ్రాడ్యుయేషన్ పూర్తి చేసిన వెంటనే ఆర్మీలో చేరాడు. 1963 నుండి 1966 వరకు భారత ఆర్మీ సిఖ్ రెజిమెంటులో పనిచేశాడు. డిసెంబర్ 1964 నుండి జనరల్ ఆఫీసర్ కమాండింగ్-ఇన్-చీఫ్ వెస్ట్రన్ కమాండ్లో, ఆ తరువాత లెఫ్టినెంట్ జనరల్గా కూడా పనిచేశాడు. 1965 ఇండో-పాకిస్తాన్ యుద్ధంలో పాల్గొన్నాడు.

 రాజకీయంలో 
అమరిందర్ సింగ్ చిన్ననాటి స్నేహితుడైన రాజీవ్ గాంధీ ద్వారా సింగ్ కాంగ్రెస్ పార్టీలో చేరాడు. 1980లో సింగ్ మొట్టమొదటిసారి లోక్సభ సభ్యునిగా ఎన్నికయ్యాడు 1984 ఆపరేషన్ బ్లూ స్టార్ జరిగే సమయంలో కాంగ్రెస్ కు వ్యతిరేకంగా గా లోక్సభ కి రాజీనామా చేశాడు . ఆ తర్వాత శిరోమణి ఆకలి దళ్ పార్టీలో చేరి రాష్ట్ర వ్యవసాయ, పంచాయతీ శాఖ మంత్రిగా బాధ్యతలు చేపట్టాడు.

1992లో ఆకలి దళ్ పార్టీతో విభేదాలు ఏర్పడి శిరోమణి అకాలీ దళ్ (పాంథిక్) అనే ఇంకొక  గ్రూప్ ని ఏర్పరిచాడు, ఆ తర్వాత 1998 లో ఈ పార్టీ  కాంగ్రెస్లో విలీనం చేయబడింది. పంజాబ్ ప్రదేశ్ కాంగ్రెస్ కమిటీ అధ్యక్షుడిగా 1999 నుండి 2002 వరకు ఆ తర్వాత 2010 నుంచి 2013 వరకు మళ్ళి 2017 నుండి 2017 వరకు బాధ్యతలు నిర్వహించాడు. 2002లో మొదటిసారి పంజాబ్ ముఖ్యమంత్రిగా ఎన్నికయ్యాడు.

2015 నవంబర్ 27న పంజాబ్ కాంగ్రెస్ పార్టీ అధ్యక్షుడిగా ఉన్న సింగ్ 2017 మార్చిలో జరిగిన  రాష్ట్ర  శాసనసభ ఎన్నికల  ప్రచారంలో నాయకత్వం వహించి పార్టీని గెలిపించాడు. 

2017 మార్చి 16 న పంజాబ్ రాష్ట్ర 15 ముఖ్యమంత్రిగా చండీగర్ లో అమరిందర్ సింగ్ ప్రమాణ స్వీకారం చేశాడు. అతను 2021 సెప్టెంబరు 20న ముఖ్యమంత్రి పదవికి రాజీనామా చేశాడు.

అమరిందర్ సింగ్ 2022 పంజాబ్ శాసనసభ ఎన్నికల్లో పాటియాలా నియోజకవర్గం నుండి పంజాబ్ లోక్ కాంగ్రెస్ తరపున పోటీ చేసి ఆమ్ ఆద్మీ పార్టీ అభ్యర్ధి అజిత్ పాల్ సింగ్ కోహ్లీ చేతిలో 19, 797 ఓట్ల తేడాతో ఓడిపోయాడు.

 మూలాలు 

వర్గం:1942 జననాలు
వర్గం:పంజాబ్ ముఖ్యమంత్రులు
వర్గం:రాజకీయ నాయకులు